
אנו עדים בימים אלו לפריצת דרך בשילוב של בינה מלאכותית ביישומים רבים בתחומים שונים ומגוונים: דיאגנוסטיקה 
וטיפול רפואי, מחקר גנטי, מחקר פיזיקת החלקיקים ( 8108 ץ 11 ק 11016 ־ 31 ק) בחיפוש אחר מודל פיזיקה חדש שיחליף את 
המודל הסטנדרטי,בנקאות ממוחשבת, קבלת תוכן מותאם אישית באינטרנט(ספרים, סרטים, פרסומות, חופשות וכוי), 
זיהוי פנים ואובייקטים, זיהוי דיבור, והרשימה עוד ארוכה מאוד. חוקרים כדוגמת, ^ 6 ־ 11 ) 11 .£,, משווים את ההשפעה 
של פריצת דרך זו למהפכה התעשייתית ולהמצאת החשמל! המשותף לכל יישומים אלו הוא שהם מבוססים על עקרון 
אלגוריתמי זהה של למידה עמוקה ברשתות נוירונים מלאכותיות עמוקות. דוגמא מפורסמת, ליכולת של רשתות 
נוירונים מלאכותית עמוקות ביישום של בינה מלאכותית, היא רכב ללא נהג שלומד לנהוג אוטונומית לחלוטין, בהתבסס 
על נתוני הדרך. פריצת דרך זו, בשילוב של בינה מלאכותית, היא בזכות פיתוח טכניקות חדשות של למידה עמוקה, 
שפותחו רק בעשור האחרון. למידה עמוקה ברשתות נוירונים מלאכותיות היא תרגום אלגוריתמי-מתמטי של הביטוי 
הביוכימי של למידה במוח ובהשראת המוח. 

בדרך כלל, קורסים של למידה עמוקה ובינה מלאכותית עוסקים רק בהיבט מעשי-יישומי של מדעי המחשב, עם 
אזכורים שטחיים מאוד של היבטים נוירופיזיולוגיים, וללא התייחסות מספקת למחקר בתחום החישוביות עצבית 
( 080161106 ־ 111001-61103100111 ). תצפיות מתחום הנוירופיזיולוגיה, וחישוביות עצבית, הן ההשראה התיאורטית 
ליישומי למידה עמוקה לבינה מלאכותית, ומאפשרת לחוקרים השראה תיאורטית להמשך פיתוח התחום. קורס זה 
ייחודי בכך שהוא מציע תמונה שלמה של למידה עמוקה ובינה מלאכותית, מהיבט נוירופיזיולוגי, מתמטי של חישוביות 
עצבית, יישומי-אלגוריתמי של מדעי המחשב, ופסיכולוגי-פילוסופי. תחומים אלו באופן מפתיע משלימים זה את זה. לא 
רק שהנוירופיזיולוגיה מספקת השראה לבינה מלאכותית, אלא שלניסויים של בינה מלאכותית במדעי המחשב, יש 
השלכות לגבי מנגנונים מוחיים אפשריים של למידה. קורס זה מציע סקירה עדכנית לגבי מה המדע מזוויות המחקר 
השונות(נוירופיזיולוגיה, פסיכולוגיה, מתמטיקה, ומדעי המחשב) יכול לומר על החוקיות של ביטוי הלמידה במוח. 

